รู้จัก Vanguard Group ผู้ถือหุ้นใหญ่สุดของ Apple
นับจากต้นปีนี้ มูลค่าบริษัท Apple นั้นปรับเพิ่มขึ้นมากกว่า 20 ล้านล้านบาท ซึ่งมูลค่าที่เพิ่มมานี้มากกว่ามูลค่าของตลาดหลักทรัพย์ของประเทศไทยทั้งตลาดเสียอีก  ปัจจุบัน Apple คือ บริษัทที่มีมูลค่ามากที่สุดในโลก ด้วยมูลค่า Market Cap. ประมาณ 61 ล้านล้านบาท  แน่นอนว่า เรื่องนี้ทำให้ผู้ถือหุ้นและนักลงทุนหลายรายร่ำรวยจากการถือหุ้น Apple 
21 ส.ค. 2563

รู้จัก Vanguard Group ผู้ถือหุ้นใหญ่สุดของ Apple /โดย ลงทุนแมน
         	
นับจากต้นปีนี้ มูลค่าบริษัท Apple นั้นปรับเพิ่มขึ้นมากกว่า 20 ล้านล้านบาท ซึ่งมูลค่าที่เพิ่มมานี้มากกว่ามูลค่าของตลาดหลักทรัพย์ของประเทศไทยทั้งตลาดเสียอีก
ปัจจุบัน Apple คือ บริษัทที่มีมูลค่ามากที่สุดในโลก ด้วยมูลค่า Market Cap. ประมาณ 61 ล้านล้านบาท
แน่นอนว่า เรื่องนี้ทำให้ผู้ถือหุ้นและนักลงทุนหลายรายร่ำรวยจากการถือหุ้น Apple
แล้วเราเคยสงสัยไหมว่า ปัจจุบันนี้ ผู้ถือหุ้นใหญ่ Apple คือใคร
ลงทุนแมนจะเล่าให้ฟัง
╔═══════════╗
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
ก่อนอื่นเรามาดูก่อนว่า ผู้ถือหุ้นใหญ่ของ Apple 3 อันดับแรก ในตอนนี้คือใคร
1. The Vanguard Group จำนวนหุ้นที่ถือ 336.7 ล้านหุ้น มูลค่าเท่ากับ 4.9 ล้านล้านบาท
2. BlackRock จำนวนหุ้นที่ถือ 274.7 ล้านหุ้น มูลค่าเท่ากับ 4.0 ล้านล้านบาท
3. Berkshire Hathaway จำนวนหุ้นที่ถือ 245.2 ล้านหุ้น มูลค่าเท่ากับ 3.6 ล้านล้านบาท
แล้ว The Vanguard Group คือใคร?
The Vanguard Group คือ บริษัทจัดการลงทุนจากสหรัฐอเมริกา ก่อตั้งขึ้นเมื่อปี 1975 หรือ 45 ปีที่แล้ว โดย John C. Bogle
สำหรับ John C. Bogle คนทั่วไปอาจไม่ค่อยรู้จักเขา แต่คนคนนี้คือ ผู้คิดค้นการลงทุนกองทุนอิงดัชนี ซึ่งเป็นการลงทุนในหลักทรัพย์ทั้งหมดที่ประกอบกันเป็นดัชนี โดยพยายามเลียนแบบให้ได้ผลตอบแทนใกล้เคียงกับดัชนีที่ใช้อ้างอิงมากที่สุด
ซึ่งกองทุนดัชนีที่เราคุ้นเคย เช่น S&P 500 ของสหรัฐอเมริกา
หรือแม้แต่กองทุน SET50 ของประเทศไทยก็เป็นกองทุนที่พยายามลงให้คล้ายดัชนี SET50
และหนึ่งในกองทุนยอดนิยมของ The Vanguard Group ก็คือ กองทุนดัชนี Vanguard 500 ที่ John C. Bogle จัดตั้งขึ้นมาตั้งแต่ปี 1976 หรือ 44 ปีที่แล้ว
โดยกองทุนนี้ จะใช้กลยุทธ์การลงทุนเลียนแบบหลักทรัพย์ที่ประกอบในดัชนี S&P 500 ของสหรัฐอเมริกา
ที่น่าสนใจคือ นับตั้งแต่ที่กองทุน Vanguard 500 ถูกจัดตั้งขึ้นมาจนถึงวันนี้ กองทุนทำผลตอบแทนรวมทั้งหมด 9,902% ซึ่งนั่นหมายความว่า ถ้าเราลงทุนในกองทุนนี้ด้วยเงินจำนวน 1 ล้านบาท มาวันนี้เราจะมีเงินมากกว่า 99 ล้านบาท เมื่อเวลาผ่านไป 44 ปี
และด้วยการที่ตัวเขา เป็นต้นตำรับของการลงทุนในกองทุนดัชนี ทำให้ John C. Bogle ถึงขนาดได้รับการยกย่องจากวอร์เรน บัฟเฟตต์ ว่า “เขาคือฮีโร่ของชาวอเมริกันอย่างแท้จริง”
ปัจจุบัน The Vanguard Group เป็นบริษัทจัดการลงทุนที่มีทรัพย์สินภายใต้การบริหารจัดการสูงถึง 198 ล้านล้านบาท ซึ่งมูลค่านี้มากกว่า GDP ของประเทศญี่ปุ่นที่เท่ากับ 165 ล้านล้านบาท
ขณะที่ The Vanguard Group มีกองทุนที่บริหารจัดการทั้งหมดถึง 420 กองทุน โดย 45% เป็นกองทุนที่ลงทุนในตลาดสหรัฐอเมริกา และ 55% เป็นกองทุนที่ลงทุนนอกตลาดสหรัฐอเมริกา
ขณะที่มีนักลงทุนซึ่งเป็นลูกค้าของ The Vanguard Group จำนวนกว่า 30 ล้านคน อยู่ในกว่า 170 ประเทศทั่วโลก
โดยสรุปแล้ว พูดง่ายๆ ก็คือ ผู้ถือหุ้นใหญ่สุดใน Apple ก็คือ Vanguard Group ซึ่งเป็นบริษัทจัดการเงินลงทุนให้กับกว่า 30 ล้านคนทั่วโลกอีกที นั่นเอง..
ปิดท้ายด้วยข้อมูลที่น่าสนใจ
รู้ไหมว่า หุ้น Apple เข้ามาจดทะเบียนในตลาดหุ้น Nasdaq ในปี 1980 หรือ 40 ปีที่แล้ว
ในตอนนั้นมูลค่า Market Cap. ของ Apple มีมูลค่าเท่ากับ 57,600 ล้านบาท ที่น่าสนใจคือนับจากวันนั้นจนถึงวันนี้ มูลค่าบริษัท Apple ได้เพิ่มขึ้นมากว่า 1,000 เท่า
หมายถึงว่า ถ้าเราลงทุนในหุ้น Apple ด้วยเงิน 1 ล้านบาท ในวันนั้น มาวันนี้เงินลงทุนของเราจะเพิ่มขึ้นกว่า 1,000 ล้านบาท เลยทีเดียว..
----------------------
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-
-
-